sukhrobnurali/uzbek-legal-corpus huggingface dataset:
Turkmanistonda Oʻzbekiston Respublikasining elchixonasini ochish toʻgʻrisida
(resolution, 1995-07-31)

Vazirlar Mahkamasi qaror qiladi: 1. Oʻzbekiston Respublikasining Turkmanistondagi elchixonasi taʼsis etilsin. 2. Elchixonaning 1995-yil uchun shtatlar jadvali va xarajatlar smetasi 1 va 2-ilovalarga muvofiq tasdiqlansin. Elchixona xodimlari sonini 1995-yil uchun 7 kishidan, shulardan: diplomatik tarkibdagi xodimlar soni — 4 kishi, texnik tarkibdagi xodimlar soni — 3 kishidan iborat qilib belgilansin. Oʻzbekiston Respublikasi Moliya vazirligi 1995-yil uchun zarur boʻlgan mablagʻlarni ular paydo boʻlishi bilan xarajatlar smetasiga muvofiq ajratsin. 3. Oʻzbekiston Respublikasi Tashqi ishlar vazirligi elchixonaning diplomatik xodimlarini shtat jadvaliga muvofiq toʻldirish uchun nomzodlar boʻyicha takliflar kiritsin. 4. Oʻzbekiston Respublikasining Turkmanistondagi elchisi maishiy, tibbiy va transport xizmat koʻrsatish sharoitlari boʻyicha Oʻzbekiston Respublikasi vaziriga tenglashtirilsin. T/rLavozim(dip.tarkib)Shtatlar soni,birlikXodimlarning ish haqiBir oylik maosh1995-yil uchun ish haqi fondi1.Elchi110050060002.1-kotib17537545003.2-kotib17035042004.3-kotib1653253900Jami:4155018600Maʼmuriy — texnik tarkib1.Katta buxgalter, devonxona mudiri16532539002.Xoʻjalik mudiri, komendant va kassir15025030003.Mexanik — haydovchi14522527004.Mahalliy xodim (farrosh, hovlibon, bogʻbon, oshpaz, shartnoma boʻyicha toʻlov)Jami:3120014400Umumiy:7275033000 T/rXarajatlar nomi1995-yil uchun xarajatlar summasiAQSH dollarisoʻm1.Ish haqi 33000454382.Tibbiy yordam yoki sugʻurta (fonddan 10%)33003.Moddiy-xoʻjalik xarajatlari, shu jumladan:611120a) elchixona, rezidensiya binolari va istiqomat xonalarini qurish600000b) elchixona, rezidensiya binolari va istiqomat xonalarini saqlash3660v) telefon oʻrnatish, faks, teleks uchun abonentlik toʻlovlari xarajatlari1660G) ish yuritish, pochta-telegraf xarajatlari1800D) davriy nashrlarga obuna boʻlish va til oʻrganish boʻyicha xarajatlar20006400E) mehmonxonada yashash uchun xarajatlar 20004.Elchixona uchun avtotransport sotib olish va uni saqlash706645.Asbob-uskuna va jihozlar sotib olish, shu jumladan:106878A) elchixona uchun68835B) rezidensiya uchun10423V) elchixona xodimlarining istiqomat xonalari uchun 276206.Xizmat safarlari1203122407.Elchixona va rezidensiyalar binolarining xavfsizligini va muhandislik himoyasini taʼminlash95008.Vakolatxonaning joriy xarajatlari36009.Boshqa xildagi xarajatlar (muhrni, shtamplarni, bayroqlarni, suvenir buyumlarini sotib olish)80000Jami:850093134078
YUNISEF-EKOSAN fondlarining “ASPERA” loyihasini amalga oshirishga oid chora-tadbirlar toʻgʻrisida
(resolution, 1995-07-31)

Orol dengizi mintaqasi bolalari va xotin-qizlarini Birlashgan Millatlar Tashkilotining YUNISEF Xalqaro bolalar fondi va “EKOSAN” ekologiya va salomatlik xalqaro fondi ishtirokida sogʻlomlashtirish maqsadida Vazirlar Mahkamasi qaror qiladi: 1. YUNISEF va EKOSAN fondlarining Oʻzbekistonning Orol dengizi mintaqasida bolalar va xotin-qizlarni qoʻllab-quvvatlash maqsadida “ASPERA” ekologiya va mintaqaviy yordam loyihasini amalga oshirish toʻgʻrisidagi taklifi qoʻllab-quvvatlansin. Maʼlumot uchun qabul qinlinsinki, “ASPERA” loyihasini mablagʻ bilan taʼminlash yuqorida koʻrsatib oʻtilgan xalqaro tashkilotlar mablagʻlari hisobiga amalga oshiriladi. 2. Qoraqalpogʻiston Respublikasi Vazirlar Kengashi “ASPERA” loyihasini amalga oshirishda, Loyiha ekspertlari va konsultantlariga xizmat xonalari, turar joylar va avtotransport berish masalalarini hal etishda har tomonlama yordam koʻrsatsin. 3. Qoraqalpogʻiston Respublikasi Vazirlar Kengashi, Oʻzbekiston Respublikasi Sogʻliqni saqlash vazirligi, Xalq taʼlimi vazirligi “ASPERA” direksiyasi bilan birgalikda: koʻrsatib oʻtilgan Loyihani amalga oshirishga oid tashkiliy-texnik chora-tadbirlar rejasini bir oy muddatda ishlab chiqsinlar va tasdiqlasinlar; unda Loyiha direksiyasida uni amalga oshirishning butun davrida ishlash uchun bir nafardan malakali mutaxassislarni, ularning asosiy ish joylaridagi ish haqlarini saqlagan holda, ajratishni nazarda tutsinlar. 4. Oʻzbekiston Respublikasi Qishloq xoʻjaligi vazirligi, Melioratsiya va suv xoʻjaligi vazirligi, kommunal xizmatlar koʻrsatish vazirligi, davlat tabiatni muhofaza qilish qoʻmitasi “ASPERA” loyihasini amalga oshishda yordam koʻrsatsinlar. 5. “Oʻzbekiston havo yoʻllari” milliy aviakompaniyasi va “Oʻzbekiston temir yoʻllari” kompaniyasi, “Oʻzavtotrans” davlat korporatsiyasi respublikaga “ASPERA” loyihasi doirasida kelayotgan yuklarning belgilangan joygacha oʻz vaqtida tashib keltirilishini taʼminlasinlar. 6. Toshkent shahar hokimligi Loyiha direksiyasini joylashtirish uchun “EKOSAN” fondiga qoʻshimcha 100 kv. metr maydonga ega boʻlgan bino ajratsin. 7. Davlat soliq qoʻmitasi “ASPERA” loyihasini amalga oshirish uchun respublikaga keltirilayotgan yuklar, asbob-uskunalar va dori-darmonlarning poshlinalar va bojxona tartib qoidalari bilan bogʻliq boshqa toʻlovlarni undirmasdan operativ tarzda oʻtkazilishini taʼminlasin. 8. “Oʻzdavteleradio” kompaniyasi, gazetalarning tahririyatlari “ASPERA” loyihasi qanday amalga oshirilayotganligini ommaviy axborot vositalarida keng yoritsinlar. 9. Ushbu qarorning bajarilishini nazorat qilish Vazirlar Mahkamasining Ijtimoiy masalalar va madaniyat boʻlimiga yuklansin.
OLIY VA OʻRTA-MAXSUS MAKTAB MUAMMOLARI INSTITUTINI TASHKIL ETISH TOʻGʻRISIDA
(resolution, 2021-02-22)

Oliy va oʻrta taʼlim tizimini yanada takomillashtirishga, koʻp bosqichda mutaxassislar tayyorlashga, kadrlar tayyorlash jahon tajribasi yutuqlarini Oʻzbekiston oʻquv-taʼlim amaliyotiga joriy etishga muhim ahamiyat berib, Vazirlar Mahkamasi qaror qiladi: 1. Oʻzbekiston Respublikasi Oliy va oʻrta maxsus taʼlim vazirligining: Oliy va oʻrta maxsus oʻquv yurtlari boʻyicha respublika oʻquv-metodika kabineti; Toshkent davlat universitetining sotsiologik tadqiqotlar markazi negizida Oliy va oʻrta maxsus maktab muammolari institutini tashkil etish toʻgʻrisidagi taklifi qabul qilinsin. 5. Oliy va oʻrta maxsus maktab muammolari instituti Toshkent arxitektura-qurilish instituti binosiga joylashtirilsin: Toshkent shahri, Paxtakor koʻchasi, 3-uy. 6. Oliy va oʻrta maxsus maktab muammolari instituti xarajatlari bilan bogʻliq sarf-xarajatlar Oʻzbekiston Respublikasi Oliy va oʻrta maxsus taʼlim vazirligiga budjetdan ajratiladigan umumiy mablagʻlar doirasida amalga oshirilsin. 7. Mazkur qarorning bajarilishini nazorat qilish Vazirlar Mahkamasining Taʼlim va fan boʻlimiga yuklansin.
AKSIONERLIK-TIJORAT “PAXTA-BANK”NI TAShKIL ETISh TOʻGʻRISIDA
(resolution, 2009-05-20)

Qishloqda iqtisodiy islohotlarni chuqurlashtirish, paxtachilikka va u bilan bogʻliq tarmoqlarga bank xizmati koʻrsatishni yaxshilash, ushbu sohada hisob-kitoblarni takomillashtirish va uning yangi shakllarini rivojlantirish maqsadida Vazirlar Mahkamasi qaror qiladi: 1. “Oʻzdehqonchiliksanoatbank” respublika aksionerlik-tijorat banki muassislarining ushbu bank negizida aksionerlik-tijorat “Paxta-bank”ni tashkil etish toʻgʻrisidagi taklifi maʼqullansin. Belgilab qoʻyilsinki, “Paxta-bank” moliyaviy, mulkiy va boshqa majburiyatlar va talablar boʻyicha “Oʻzdehqonchiliksanoatbank”ning huquqiy vorisi hisoblanadi. 2. Quyidagilar “Paxta-bank”ning asosiy vazifalari etib belgilansin: paxta yetishtiruvchi xoʻjaliklarni va paxta yetishtirish hamda uni qayta ishlash bilan bogʻliq tashkilotlarni rivojlantirish uchun moliyaviy mablagʻlarni jamlash; paxta yetishtiruvchi xoʻjaliklarga, paxta zavodlariga, paxtachilikka xizmat koʻrsatuvchi oʻzaro bogʻliq tarmoqlarning boshqa korxonalari va tashkilotlariga kompleks bank va valyuta-investitsiya xizmati koʻrsatish; paxta yetishtirish, uni qayta ishlash, saqlash va sotish bilan bogʻliq xoʻjaliklar va tashkilotlarga ular bilan fyuchers bitimlar tuzish orqali boʻlgʻusi hosil hisobidan avans berish; ajratilgan mablagʻlardan maqsadli foydalanish, shuningdek, xoʻjaliklar bilan oʻz vaqtida hisob-kitob qilinishi va berilgan kreditlarning qaytarilishi ustidan amaliy nazoratni taʼminlash; veksellar, davlat qisqa muddatli obligatsiyalari, aksiyalar va boshqa qiymatli qogʻozlar bilan operatsiyalarni amalga oshirish; xoʻjaliklarda belgilangan tartibda “Paxta-bank”ning boʻlinmalarini tashkil etish yoʻli bilan bank xizmati koʻrsatishni mijozlarga yaqinlashtirish; kredit kartochkalari joriy etish va elektron bank xizmatlari koʻrsatish. 3. “Paxta-bank” aksionerlariga oʻn kun muddatda belgilangan tartibda taʼsis yigʻilishi oʻtkazish va bank Ustavini tasdiqlash taklif etilsin. 4. Oʻzbekiston Respublikasi Markaziy banki “Paxta-bank”ni davlat roʻyxatidan oʻtkazsin va unga belgilangan tartibda tegishli litsenziya bersin. Markaziy bankka “Oʻzdehqonchiliksanoatbank” tomonidan ijaraga olingan xizmat binolarini qoldiq qiymat boʻyicha haq toʻlash asosida “Paxta-bankka berish tavsiya etilsin. 5. Mazkur qarorning bajarilishini nazorat qilish Bosh vazir oʻrinbosari B.S. Hamidov va Oʻzbekiston Respublikasi Markaziy banki Boshqaruvining raisi F.M. Mullajonov zimmasiga yuklansin.
NAVOIY DAVLAT KONChILIK INSTITUTI FAOLIYATINI TAShKIL ETISh TOʻGʻRISIDA
(resolution, 2022-04-01)

Oʻzbekiston Respublikasi Prezidentining “Navoiy davlat konchilik institutini tashkil etish toʻgʻrisida” 1995-yil 7-iyuldagi Farmoniga muvofiq Vazirlar Mahkamasi qaror qiladi: 1. 1995-yil iyul oyidan boshlab Navoiy texnika kolleji negizida Navoiy davlat konchilik instituti tashkil etilsin. 2. “Qizilqumnodirmetalloltin” davlat konserni, Navoiy viloyati va Zarafshon shahri hokimliklarining takliflari eʼtiborga olinib, shuningdek, ishchi yoshlarning ixtisosli korxonalarda oʻrnashib qolishi maqsadida, istisno tariqasida, Navoiy davlat konchilik instituti tuzilmasida Zarafshon umumtexnika fakulteti saqlab qolinsin. 3. Oliy va oʻrta maxsus taʼlim vazirligi: bir oy muddatda yangidan tashkil etilgan institut ustavi va tuzilmasini tasdiqlasin; talabalar tanlashni va 1995/96 oʻquv yilidan boshlab oʻquv jarayoni boshlanishini taʼminlovchi zarur chora-tadbirlarni koʻrsin; 1995/96 oʻquv yilida Navoiy davlat konchilik institutiga qabul qilinadigan talabalar kontingentini 250 nafar etib belgilasin, ulardan 75 nafari Zarafshon umumtexnika fakultetiga, bundan tashqari, texnika kollejiga — 100 kishi; taniqli olimlar va yuqori malakali professor-oʻqituvchilarning doimiy ishlash uchun Navoiy davlat konchilik institutiga yuborilishini taʼminlasin. 4. Oʻzbekiston Respublikasi Xalq taʼlimi vazirligi bir oy muddatda Navoiy shahridagi 2-hunar-texnika bilim yurti binolari va inshootlari majmuini hamda asbob-uskunalarini Oliy va oʻrta maxsus taʼlim vazirligi balansiga oʻtkazsin. 5. Navoiy viloyati hokimligi “Qizilqumnodirmetalloltin” davlat konserni, “Navoiyazot” ishlab chiqarish birlashmasi va viloyatning boshqa korxonalari bilan birgalikda institutning oʻquv jarayonini zarur qoʻshimcha maydonlar, moddiy-texnika va laboratoriya bazasi, taklif etilgan oʻqituvchilarga uy-joy bergan holda yuqori malakali oʻqituvchilar bilan taʼminlashga oid masalalarni hal etsin. 6. “Qizilqumnodirmetalloltin” davlat konserni va “Navoiyazot” ishlab chiqarish birlashmasining: tashkil etilayotgan institutni zamonaviy kompyuter va reprografik texnika, priborlar va asbob-uskunalar bilan jihozlash, oʻquv binolari va yotoqxonalarni mukammal tuzatish bilan bogʻliq xarajatlarni har yili kompensatsiya qilish; institutning rahbar xodimlari tarkibini haq toʻlash sharoitlari boʻyicha konsern boshqaruv tuzilmasi xodimlariga tenglashtirgan holda ular mehnatiga haq toʻlashni taʼminlash; professor-oʻqituvchilar tarkibini moddiy ragʻbatlantirish haqidagi takliflariga rozilik berilsin, respublikaning yetakchi oliy oʻquv yurtlari va ilmiy-tadqiqot institutlaridan taklif etilgan olimlar va mutaxassislarga har oyda kamida bir oylik maosh miqdorida ustama toʻlash ham shu jumlaga kiradi. 7. Moliya vazirligi Navoiy davlat konchilik instituti tashkil etilishi munosabati bilan Oliy va oʻrta maxsus taʼlim vazirligi budjeti koʻrsatkichlariga tegishli oʻzgartirishlar kiritsin. 8. Mazkur qarorning bajarilishini nazorat qilish Vazirlar Mahkamasining Taʼlim va fan boʻlimiga yuklansin.
XUSUSIY TADBIRKORLIK VA KIChIK BIZNESNI QOʻLLAB-QUVVATLASh FONDI (BIZNES-FOND)NI TAShKIL ETISh HAQIDA
(decree, 2003-12-23)

Tadbirkorlik faoliyatini qoʻllab-quvvatlash, xususiy tadbirkorlik va kichik biznesni rivojlantirish, respublika mintaqalarida iqtisodiyotning nodavlat sektori ishlab chiqarish moliyaviy salohiyatini oshirish uchun zarur shart-sharoitlarni vujudga keltirish maqsadida: 1. Kichik va oʻrta tadbirkorlikni rivojlantirishga koʻmaklashuvchi Fond muassislarining mazkur fond negizida ochiq usuldagi hissadorlik jamiyati shaklida joylarda hududiy boʻlinmalariga ega boʻlgan xususiy tadbirkorlik va kichik biznesni qoʻllab-quvvatlash Fondi (Biznes-fond)ni tashkil qilish toʻgʻrisidagi taklifi maʼqullansin. 2. Shu narsa maʼlumot uchun qabul qilinsinki, Ustavga muvofiq Biznes-fond ixtisoslashtirilgan nodavlat tashkiloti boʻlib, xususiy tadbirkorlikka va kichik biznesga quyidagi yoʻllar bilan madad koʻrsatadi: xususiy tadbirkorlarga va kichik biznesga kreditlar, shu jumladan imtiyozli kreditlar berish asosida investitsiya loyihalarini pul bilan taʼminlash; xususiy korxonalar va kichik biznesning ustav sarmoyasida qatnashish; xususiy tadbirkorlarga hamda kichik biznesga maslahat va axborot xizmatlari koʻrsatish shaklida texnikaviy koʻmak berish. 3. Quyidagilar Biznes-fond resurslarining manbalari etib belgilansin: davlat mulkini sotishdan tushgan mablagʻlarning, davlat mulki ishtirokidagi hissadorlik jamiyatlari faoliyatidan davlatga tegishli boʻlgan dividendlarning 50 foizi; ish bilan taʼminlashga koʻmaklashuvchi fondga tushgan mablagʻlarning 10 foizi; Oʻzbekiston Respublikasi rezidentlari boʻlgan yuridik shaxslarning mablagʻlari; xorijiy yuridik shaxslar va xalqaro moliya tashkilotlarining mablagʻlari. 4. Belgilab qoʻyilsinki: yuqorida koʻrsatilgan mablagʻlar Biznes-fond tomonidan qaytarib berish shartlari asosida jalb etiladi va uning “Oʻztadbirkorbank”dagi hisob varagʻida jamlanadi. Ustav fondining mablagʻlari ham xuddi shu hisobvaragʻiga oʻtkaziladi; Biznes-fond kreditlarni odatda “Madad” sugʻurta Agentligi tomonidan qarz oluvchiga berilgan sugʻurta polisi mavjud boʻlgan taqdirda “Oʻztadbirkorbank” orqali ajratib beradi. 5. Biznes-fondni davlat yoʻli bilan qoʻllab-quvvatlash maqsadida Oʻzbekiston Respublikasining Moliya vazirligi Biznes-fondning boshlangʻich sarmoyasini shakllantirish va ustavda belgilangan faoliyatini amalga oshirish uchun 100 million soʻm pul ajratib bersin. 6. Biznes-fond davlat tomonidan roʻyxatga olingan paytdan boshlab 3 yil mobaynida qonunda belgilangan soliqlarni, shuningdek majburiy toʻlovlarni toʻlashdan ozod etilsin, bunda boʻshagan mablagʻlarni Biznes-fondning sarmoyasini koʻpaytirishga va uni rivojlantirishga sarflash shart qilib qoʻyilsin. 7. Oʻzbekiston Respublikasi Prezidentining “Oʻzbekiston Respublikasida kichik va oʻrta tadbirkorlikni rivojlantirishga koʻmaklashuvchi jamgʻarmani tashkil etish toʻgʻrisida” 1993-yil 21-iyuldagi Farmoni oʻz kuchini yoʻqotgan deb hisoblansin. 8. Vazirlar Mahkamasi bir hafta muddat ichida ushbu Farmonning ijro etilishiga oid qaror qabul qilsin.
XUSUSIY TADBIRKORLIK VA KIChIK BIZNESNI SUGʻURTA YOʻLI BILAN HIMOYA QILUVChI AGENTLIKNI TAShKIL QILISh TOʻGʻRISIDA
(decree, 2017-04-03)

Xususiy tadbirkorlikni va kichik biznesni jadal rivojlantirish, tadbirkorlik harakatining davlat tomonidan qoʻllab-quvvatlanishini hamda kreditorlarga qarz kapitali evaziga kafolatlar berilishini koʻzda tutuvchi dasturlarni roʻyobga chiqarish uchun qulay shart-sharoitlarni vujudga keltirish maqsadida: 1. Tashqi iqtisodiy faoliyat Milliy bankining, “Oʻzsanoatqurilishbank”, “Oʻzdehqonchiliksanoatbank”, “Tadbirkorbank”, “Savdogarbank”, “Mevasabzavotbank”ning, Tadbirkorlar uyushmasining, Shaxsiy yordamchi xoʻjaliklar uyushmasining, Ishbilarmon xotin-qizlar uyushmasining “Madad” sugʻurta agentligini tashkil etish toʻgʻrisidagi taklifi qabul qilinsin. “Madad” agentligi muassislarining agentlik ustav jamgʻarmasini 10 million soʻm miqdorida shakllantirish haqidagi taklifi maʼqullansin. 2. Belgilab qoʻyilsinki, “Madad” sugʻurta agentligi: yuridik shaxs huquqiga boʻlgan ochiq turdagi hissadorlik jamiyati hisoblanadi va oʻz faoliyatini Ustavga muvofiq toʻla xoʻjalik hisobi prinsiplari asosida tashkil qiladi, Qoraqalpogʻiston Respublikasida va viloyatlarda oʻz boʻlinmalariga ega boʻladi; 3. Quyidagilar “Madad” sugʻurta agentligi faoliyatning asosiy yoʻnalishlari etib belgilansin: — xususiy tadbirkorlar va kichik biznesga kreditlar, shu jumladan imtiyozli kreditlar olish uchun taqdim etiladigan investitsiya loyihalarini baholash va ekspertiza qilish; — tadbirkorlik tavakkalchiliklaridan imtiyozli shartlar asosida sugʻurta yoʻli bilan himoya etish, kreditlar qoplanmaganligi uchun qarzdorning masʼuliyatini sugʻurtalash; — respublikada xususiy tadbirkorlikni va kichik biznesni rivojlantirishga yoʻnaltiriladigan xorijiy sarmoyalarini sugʻurta yoʻli bilan himoya qilinishni taʼminlash. 4. “Madad” agentligining muvaffaqiyatli faoliyat koʻrsatishi uchun Oʻzbekiston Respublikasining Moliya vazirligi uning sugʻurta jamgʻarmasini shakllantirishga 100 million soʻm miqdorida foizsiz ssuda ajratib bersin. 5. “Madad” sugʻurta agentligi qonunda belgilangan soliqlar, shuningdek majburiy toʻlovlar toʻlashdan uch yilga ozod qilishsin, mablagʻlarning shu qismi sugʻurta jamgʻarmasini toʻldirishga va uni texnika bilan jihozlashga sarflanishi belgilab qoʻyilsin. 6. Vazirlar Mahkamaning bir hafta muddat ichida “Madad” sugʻurta agentligining faoliyatini tashkil etish masalalari yuzasidan qaror qabul qilsin.
OʻZBEKISTON RESPUBLIKASINING HAVO FLOTI KUNINI BELGILASH TOʻGʻRISIDA
(decree, 2025-11-26)

Mamlakat qudratini va iqtisodiyotini mustahkamlashda, xalqaro va ichki qatnovni taʼminlashda Havo Flotining muhim ahamiyatini eʼtiborga olib, Toshkent aviatsiya ishlab chiqarish birlashmasi, “Oʻzbekiston havo yoʻllari” Milliy aviakompaniyasi koʻp ming kishilik jamoalarining, Harbiy Havo Kuchlari harbiy xizmatchilarining va oʻquv yurtlari professor-oʻqituvchilar tarkibining aviatsiyani, aviatsiya sanoatini rivojlantirishga hamda kadrlar tayyorlashga qoʻshgan hissasini nazarda tutib: 1. Avgust oyining uchinchi yakshanbasi “Oʻzbekiston Respublikasining Havo Floti Kuni” etib belgilansin. 2. Oʻzbekiston Respublikasi Konstitutsiyasining 82-moddasiga muvofiq ushbu masala Oʻzbekiston Respublikasi Oliy Majlisiga kiritilsin.
Bekobod shahrining 50 yilligiga tayyorgarlik koʻrish va uni oʻtkazish toʻgʻrisida
(resolution, 2021-02-22)

Oʻzbekiston Respublikasi eng muhim industrial-metallurgiya markazlaridan biri Bekobod shahrining 50 yilligi munosabati bilan Vazirlar Mahkamasi qaror qiladi: 1. 1995-yil avgust oyining uchinchi oʻn kunligida Bekobod shahrining 50 yilligi bayram qilishga tantanali tadbirlar oʻtkazilsin. 2. Toshkent viloyati hokimligi: Bekobod shahrini 1995-1996-yillarda ijtimoiy-iqtisodiy rivojlantirish va obodonlashtirishga oid tadbirlar majmuini oʻn kun muddatda ishlab chiqsin hamda amalga oshirsin. Obyektlar qurilishi va obodonlashtirish ishlari Toshkent viloyati, Bekobod shahrining mahalliy budjeti va korxonalar, tashkilotlar hamda xomiylarning ulushlari hisobiga amalga oshirilsin. Bekobod shahrining alohida oʻrnak koʻrsatgan ilgʻorlari, ishlab chiqarish novatorlarini mukofotlash toʻgʻrisida belgilangan tartibda taklif kiritsin. 3. Mazkur qarorning bajarilishini nazorat qilish Oʻzbekiston Respublikasi Vazirlar Mahkamasining hududiy-tashkiliy boʻlimiga yuklansin.
OʻZBEKISTON RESPUBLIKASIDA TAShQI IQTISODIY FAOLIYATNI YaNADA ERKINLAShTIRISh TOʻGʻRISIDA
(decree, 2021-04-30)

Tashqi iqtisodiy faoliyatni erkinlashtirish jarayonini kuchaytirish, eksport-import operatsiyalarini amalga oshirish mexanizmini soddalashtirish, respublikaga xorijiy sarmoyalar oqimini ragʻbatlantirish va oziq-ovqat mahsulotlari importi sohasida raqobat muhitini vujudga keltirish maqsadida: 1. Belgilab qoʻyilsinki, Oʻzbekiston Respublikasida notarif choralardan tarif asosida tartibga solish choralari sari bosqichma-bosqich oʻtish tashqi iqtisodiy faoliyatni yanada erkinlashtirishning asosiy yoʻnalishi hisoblanadi. 2. Oʻzbekiston Respublikasining Vazirlar Mahkamasi: — Oʻzbekiston Respublikasida tashqi savdoni tarif va notarif asosida yoʻlga qoʻyish tartibini belgilovchi Hukumat qarorini bir hafta muddat ichida qabul qilib, bunda meʼyorlanadigan va litsenziyalanadigan tovarlar roʻyxati ancha qisqartirilishini koʻzda tutsin; — tarif asosida tartibga solish choralari yuzasidan qarorlarni tezkorlik bilan qabul qilish maqsadida bojxona haqi stavkalarini koʻrib chiquvchi idoralararo komissiya tuzilsin. Komissiya zaruriyatga qarab, bojxona haqi stavkalarini oʻzgartirishga oid takliflarni Vazirlar Mahkamasining tasdiqlashi uchun taqdim etsin. 3. 1994-yil 21-yanvardagi 745-son Farmonning tovarlar importidan boj haqi olishni bekor qilishga oid 14-bandining amal qilish muddati 1995-yil 1-oktabrgacha uzaytirilsin. 4. Shu narsa belgilab qoʻyilsinki, davlat ehtiyojlari uchun asosiy oziq-ovqat mahsulotlari importini nodavlat mulkchilik shakllariga asoslangan tashqi savdo firmalari tender shartlari asosida amalga oshiradilar. 5. Belgilab qoʻyilsinki, 1994-yil 21-yanvardagi 745-son Farmonning meʼyorlashga, litsenziyalashga, boj haqiga va eksport cheklashlariga taalluqli 3, 4, 5, 6-ilovalarining amal qilishi Oʻzbekiston Respublikasi Vazirlar Mahkamasining tegishli qarori chiqqan paytdan boshlab oʻz kuchini yoʻqotadi.
“OʻZDONMAHSULOT” DAVLAT-AKSIONERLIK KORPORATSIYASINING AYRIM KORXONALARINI DAVLAT TASARRUFIDAN ChIQARISh TARTIBI TOʻGʻRISIDA
(resolution, 1998-06-30)

Davlat tasarrufidan chiqarish, xususiylashtirish jarayonlarini chuqurlashtirish, bozor munosabatlarini rivojlantirish, shuningdek, don mahsulotlari tarmoqlarida tashkil etilayotgan aksionerlik jamiyatlarining uzoq muddatli iqtisodiy aloqalarini mustahkamlash, respublikaga donni kafolatli yetkazib berishni taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Davlat mulki qoʻmitasiga eksperiment tartibida “Oʻzdonmahsulot”“ davlat-aksionerlik korporatsiyasi ayrim korxonalari aksiyalarining nazorat paketlarini yuridik va jismoniy shaxslarga, shu jumladan, xorijiy investorlarga sotishga ruxsat etilsin. 2. Oʻzbekiston Respublikasi Davlat mulki qoʻmitasi: “Yangiyoʻldonsanoat” ishlab chiqarish birlashmasini ochiq turdagi aksionerlik jamiyatiga aylantirishda taʼsischilar tarkibiga “Odil” firmasini kiritsin; “Yangiyoʻldonsanoat” ishlab chiqarish birlashmasi aksiyalari paketini taqsimlashni ustav fondidan quyidagi miqdorlarda amalga oshirsin: davlatga — 20 foiz; erkin sotishga; shu jumladan; xorijiy investorlarga — 10 foiz; mehnat jamoasiga — 20 foiz; “Odil” firmasiga — 50 foiz; Toshkent 1-un zavodini ochiq turdagi “Gʻalla” aksionerlik jamiyatiga aylantirishga oid qarorni qayta koʻrib chiqsin, bunda aksiyalar paketini “Yangiyoʻldonsanoat” ishlab chiqarish birlashmasi uchun belgilangan miqdorlarda taqsimlashni nazarda tutsin. 3. Belgilab qoʻyilsinki: “Odil” firmasi oʻziga beriladigan aksiyalar paketi qiymati summasiga “Yangiyoʻldonsanoat” ishlab chiqarish birlashmasiga va “Gʻalla” aksionerlik birlashmasiga don yetkazib beradi. Don yetkazib berish shartlari, jadvali “Oʻzdonmahsulot” davlat-aksionerlik korporatsiyasi bilan tuziladigan kontrakt bilan aniqlanadi; “Odil” firmasiga aksiyalar sotishdan tushgan pul mablagʻlari Oʻzbekiston Respublikasi Davlat mulki qoʻmitasi tomonidan quyidagi tartibda: 50 foizi — “Oʻzdonmahsulot” davlat-aksionerlik korporatsiyasiga va 50 foizi — “Yangiyoʻldonsanoat” ishlab chiqarish birlashmasi va Toshkent 1-un zavodi negizida tashkil topgan aksionerlik jamiyatlariga ishlab chiqarishni texnik qayta jihozlash, rekonstruksiya qilish va rivojlantirish uchun beriladi. 4. Mazkur qarorning bajarilishini nazorat qilish Vazirlar Mahkamasining Xususiylashtirish va tadbirkorlikni rivojlantirish boʻlimiga hamda Dehqonchilik sanoati majmui boʻlimiga yuklansin.